ના, વાત એવી નથી કે અમેરિકન નામ માત્રથી હિંસક હોય. ઢગલો અમેરિકન્સ શાંતિપ્રેમી છે. સીધી વાત એ છે કે ‘હવે અમેરિકા પહેલાં જેવું નથી રહ્યું, ટ્રમ્પ આવ્યા પછી બહુ ખોટું થાય છે’ એવી વાતો ફક્ત આડી નહીં, ઊંધી પણ છે. ટ્રમ્પ જ્યારે કહે છે કે, ચીન અમેરિકા પાસેથી દર વર્ષે ૫૦૦ બિલ્યન ડૉલર્સ લઈ જાય છે, અમેરિકાએ ચીનને રિબિલ્ટ કર્યું છે ત્યારે સામ્યવાદીઓએ દોઢા થયા વિના યથાર્થતા સમજવાનો સમય કહેવાય. આપણી પાર્ટી ઝિંદાબાદવાળાઓને અમારી સરકારમાં જ રસ હોય. એમને આપણો દેશ કે આપણો સંસાર ના ગમે. ગ્લોબલ પીસ ઇન્ડેક્સ -૨૦૧૮ના સો પેજના રિપોર્ટમાં બીજું બધું ઠીક, જેને આપણે ત્યાં નોર્મલ આદમી અમેરિકાના એક પ્રકાર તરીકે જ હકારાત્મક રીતે ઓળખે છે તે કેનેડા વિશ્વમાં છઠ્ઠા નંબરનો શાંતિમય દેશ કહ્યો છે. બંને દેશ વચ્ચે ખરેખર એક મોટી સરહદ છે! શું અમેરિકનો પાસે આ ઇન્ફો નથી? કાયદા બદલવાથી કે નવા કાયદા ઘડવાથી સ્વભાવ ‘ને ચારિર્ત્ય ના બદલાય. ટ્રમ્પ એક આમ અમેરિકનનું સચિત્ર પ્રક્ષેપણ છે. ટ્રમ્પ પ્રોઅમેરિકન ‘ને એન્ટિઅમેરિકન નથી, ટ્રમ્પ સિમ્પ્લી નોર્મલ અને રિયલ અમેરિકન છે અને તે સાથે એ પણ સત્ય છે કે ટ્રમ્પ અમેરિકાનો કાયદેસર પ્રમુખ છે.